Diari Oficial de la Generalitat Valenciana


Sumari del DOGV 4900, del 10-12-2004 (2004/12340)

ORDE de 5 de novembre de 2004, de la Conselleria de Cultura, Educació i Esport, per la qual s'autoritza l'obertura i funcionament d'un centre de nova creació d'ensenyaments de música de grau elemental i mitjà denominat Centre Professional de Música de la Unió Musical d'Alaquàs a Alaquàs (València).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4900

Data del DOGV
:   10-12-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/12039


Data del document
:   05-11-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * Alaquàs
    * música
    * centre d'ensenyament
    * ensenyament privat

ORDE de 5 de novembre de 2004, de la Conselleria de Cultura, Educació i Esport, per la qual s'autoritza l'obertura i funcionament d'un centre de nova creació d'ensenyaments de música de grau elemental i mitjà denominat Centre Professional de Música de la Unió Musical d'Alaquàs a Alaquàs (València). [2004/12750]
  
L'expedient ha sigut iniciat pel representant de la Societat Unió Musical d'Alaquàs, en sol·licitud d'autorització d'un centre de nova creació d'ensenyaments de música de grau elemental i mitjà, denominat Centre Professional de Música de la Unió Musical d'Alaquàs, a Alaquàs (València).
  
Per Resolució d'1 d'octubre de 2003, de la Direcció General d'Ensenyament s'aprovà la proposta d'instal·lacions i ús educatiu dels espais reflectits en la documentació tècnica presentada per a obtenir l'autorització com a centre professional de música per a impartir els graus elemental i mitjà, ja que complix els requisits que, quant a espais educatius, establix el Reial Decret 389/1992, de 15 d'abril.
  
La Direcció Territorial de Cultura, Educació i Esport de València, vistos els informes favorables de la Unitat Tècnica de Construccions i de la Unitat d'Inspecció Educativa, ha proposat accedir al que se sol·licita.
  
Vista la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28 d'abril), pel qual s'establixen els requisits mínims dels centres que impartisquen ensenyaments artístics, i el Reial Decret 321/1994, de 25 de febrer (BOE de 6 d'abril), sobre autoritzacions a centres docents privats per a impartir ensenyaments artístics.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Primer
  
Autoritzar, amb efectes del curs escolar 2004/2005, l'obertura i funcionament del següent centre docent privat d'ensenyaments de música de grau elemental i mitjà:
  
Denominació genèrica: Centre autoritzat d'ensenyaments de música de grau elemental i mitjà
  
Denominació específica: Centre Professional de Música de la Unió Musical d'Alaquàs
  
Titular: Societat ?Unió Musical d'Alaquàs-
  
Domicili: Av. País Valencià, 9
  
Localitat: Alaquàs
  
Província: València
  
Codi: 66823929
  
Ensenyaments que s'autoritzen:
  
- Ensenyaments de música de grau elemental de les especialitats següents: Flauta, Oboé, Clarinet, Fagot, Saxòfon, Trompa, Trompeta, Trombó, Tuba, Violí, Viola, Violoncel, Percussió, Piano, Llenguatge Musical i Cor
  
- Ensenyaments de música de grau mitjà de les especialitats següents: Flauta, Oboé, Clarinet, Fagot, Saxòfon, Trompa, Trompeta, Trombó, Tuba, Violí, Viola, Violoncel, Percussió, Cant, Piano i totes les assignatures previstes en l'article deu del Decret 151/1993, de 17 d'agost, que es requerixen per a completar els estudis de les especialitats de grau mitjà que s'autoritzen.
  
Nombre de llocs escolars:
  
- Grau Elemental: 350 llocs escolars
  
- Grau Mitjà: 220 llocs escolars
  
Segon
  
El centre tindrà plenes competències acadèmiques en totes les matèries autoritzades corresponents al nou sistema educatiu.
  
Tercer
  
Sense perjudici del que s'establix en l'apartat segon, i en compliment de la disposició addicional 4a del Reial Decret 321/1994, el Centre queda adscrit, a efectes purament administratius, al Conservatori Professional de Música de Torrent, codi número 44934686.
  
Quart
  
Qualsevol modificació dels termes d'esta orde requerirà la preceptiva autorització de l'administració Educativa.
  
DISPOSICIÓ ADDICIONAL ÚNICA
  
El que es disposa en la present orde donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 5 de novembre de 2004
  
El conseller de Cultura, Educació i Esport,
  
ALEJANDRO FONT DE MORA TURÓN